SET พรุ่งนี้ยังไร้ทิศทางตามตลาดตปท.
บล.ทรีนิตี้ มองแนวโน้มการลงทุนในวันพรุ่งนี้ (9 มิ.ย.) ดัชนีจะแกว่งอย่างไร้ทิศทางคล้ายคลึงกับวันนี้ พร้อมให้แนวรับ 1,480 จุด ส่วนแนวต้าน 1,520 จุด
8 มิ.ย. 2558

นายณัฐชาต เมฆมาสิน ผู้อำนวยการฝ่ายวิเคราะห์หลักทรัพย์ บล.ทรีนิตี้ เปิดเผยถึงตลาดหุ้นไทยวันนี้ (8 มิ.ย.) แกว่งตัวอย่างไร้ทิศทาง เช่นเดียวกันตลาดต่างประเทศ ทั้งตลาดภูมิภาคและนยุโรปที่เปิดเทรดช่วงบ่ายนี้ (ตามเวลาไทย) ต่างเคลื่อนไหวทั้งในแดนบวกและลบ เนื่องจากขาดปัจจัยใหม่เข้ามา
อย่างไรก็ตาม แนะนำให้ติดตามพรุ่งนี้ว่า MSCI จะพิจารณานำดัชนีหุ้นจีน (A-Shares) เข้ามาคำนวนใน MSCI Emerging Market หรือไม่ และในวันพุธนี้ (10 มิ.ย.) แนะนำให้ติดการประชุมคณะกรรมการนโยบายการเงิน (กนง.) ซึ่งคาดว่าจะคงอัตราดอกเบี้ย ส่วนเรื่องกรีซคงจะไปให้น้ำหนักอีกทีสัปดาห์หน้า ก่อนการประชุมรมว.คลังของยูโรโซน
แนวโน้มการลงทุนในวันพรุ่งนี้ (9 มิ.ย.) เชื่อว่าดัชนีจะแกว่งอย่างไร้ทิศทางคล้ายคลึงกับวันนี้ พร้อมให้แนวรับ 1,480 จุด ส่วนแนวต้าน 1,520 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
BTS ปิดที่ 9.75 บาท เพิ่มขึ้น 0.10 บาท
TASCO ปิดที่ 20.90 บาท เพิ่มขึ้น 0.40 บาท
JAS ปิดที่ 6.10 บาท ลดลง 0.05 บาท
PTT ปิดที่ 344.00 บาท ลดลง 2.00 บาท
KTB ปิดที่ 18.10 บาท ลดลง 0.10 บาท
 
ที่มา: สำนักข่าวอินโฟเควสท์